Horacio Quiroga

Horacio Quiroga (1878–1937) oli uruguaylainen kirjailija, joka kirjoitti yli 200 novellia sekä näytelmiä ja runoja. Novelleissaan hän käsittelee paljon kuolemaa, ihmisten heikkouksia ja outoja tilanteita.

Viidakkoympäristöön sijoittamissaan kertomuksissa hän yliluonnollisuuksien ja kummallisuuksien avulla pyrkii esittämään ihmisen ja eläimen selviytymiskamppailua. Hän kuvaa taitavasti myös psyykkisiä sairauksia ja aistiharhoja.Horacio-Quiroga, Britannica.com, viitattu 9.4.2014  Häntä on verrattu Edgar Allan Poena ja häntä pidetään eteläamerikkalaisen fantasianovellin uranuurtajana. Häneltä ovat saaneet vaikutteita esimerkiksi Gabriel García Márquez latinalaisamerikkalaiseen maagiseen realismiinsa ja Julio Cortázar postmoderniin surrealismiinsa.Del George, Dana (2001). The supernatural in short fiction of the Americas: the other world in the New World. Greenwood Publishing Group, s. 81. 

Quiroga matkusteli nuorena Euroopassa ja vietti pitkiä aikoja Argentiinassa, missä hän asui Buenos Airesissa. Hän teki retkiä viidakkoon Misionesin viidakkoalueelle, josta hän sai paljon aineistoa kertomuksiinsa.

 Suomennetut teokset 
 Viidakkotarinoita (Cuentos de la Selva, 1918.) Suomentanut Antti Immonen. Helsinki: Alligaattori, 2014. .
 ”Höyhenpielus”, novelli, antologiassa Kolmas maailma: uutta proosaa espanjankielisestä Amerikasta, toim. ja suom. Matti Rossi, Helsinki: Tammi 1966

 Lähteet 

 Aiheesta muualla 

Luokka:Uruguaylaiset kirjailijat
Luokka:Vuonna 1878 syntyneet
Luokka:Vuonna 1937 kuolleet